М. У.: Па вялікім рахунку, такой праграмы няма больш ні на адным канале. Трэба адзначыць, што цяпер і на радыё, і на тэлебачанні назіраецца памкненне забаўляць аўдыторыю, бо проста інфармацыя ўжо не ўспрымаецца. Мы таксама спрабуем нешта змяняць і напярэдадні новага сезона заўсёды аналізуем, што можна было б абнавіць, якія новыя фішкі ўвесці. У нас па-ранейшаму ў прамым эфіры працуюць журналісты. Калі казаць пра атмасферу праграмы Радыёфактто тут вялікую ролю адыгрывае аўтарскі падыход. У залежнасці ад гэтага вызначаецца скразная тэма выпуску. Даём больш дыялогаў. Вярнуліся да абмеркавання важных тэм з калегамі-журналістамі, якія спецыялізуюцца на той ці іншай тэме. Узяць, напрыклад, прэмію Оскар. Калі размаўляеш з чалавекам, які ўсе гэтыя фільмы штогод глядзіць і яму ёсць з чым параўноўваць, то і высновы, думкі зусім іншыя будуць. Такая аўтарская падача матэрыялу найбольш цікавая для слухачоў. 